Tragisk ulykke under baseball-kamp i USA: Tilskuer døde etter fall fra tribunen
ARTIKKELEN ER OVER TRE ÅR GAMMEL En mann i 60-årene falt lørdag kveld fra tribunen og pådro seg livstruende skader på Turner Field stadion i Atlanta i USA, melder amerikanske medier. Livet stod ikke til å redde, og mannen ble erklært død på Grace Memorial Hospital kort tid etter, ifølge nyhetsbyrået AP. Den tragiske ulykken skjedde midt i kampen mellom Atlanta Braves og New York Yankees, og flere tilskuere ble sjokkerte vitner til hendelsen. Ifølge nyhetsbyrået AP landet mannen rett foran en seksjon hvor baseball-spillernes familiemedlemmer vanligvis sitter. Vitnene ble geleidet fra området etter hendelsen. Major League Baseball, som driver baseball-serien i USA, har lenge vært opptatt av sikkerheten på tribunene, blant annet fordi folk har blitt truffet av baller og balltre under kamp. Det er heller ikke første gang en fallulykke får et så tragisk utfall på Turner Field. Senest i 2013 omkom en mann da han falt fra stadionbygget og ned på parkeringsplassen. Også i 2011 døde to baseballsupportere etter fall fra tribuner. Les også:Falt 20 meter ned på parkeringsplassen
Baseballsupporteren landet foran spillernes familier.